Тайланд са неоправдано високи и непредставителни.
 (233)
 Въз основа на гореизложеното Комисията отхвърли довода на заинтересованите страни, че цените на вноса на производствените фактори в Тайланд са непредставителни или необосновани.
 (234)
 CCCME, EFDA и един включен в извадката производител износител заявиха, че Малайзия е най-подходящата представителна трета държава, въз основа на следните доводи:
 —
 Малайзия произвежда основно стандартни скрепителни елементи; поради това нейният продуктов асортимент е подобен на този на Китай.
 —
 Наличните финансови данни за един малайзийски производител, а именно Chin Well Fasteners Co. Sdb. Bhd., обхващат точно РП за разлика от наличните данни в базата данни на D&B за тайландските производители, които обхващат или 2019 г., или 2020 г. Освен това нито една от тези две години не е представителна за РП, тъй като данните за 2019 г. не са били засегнати от пандемията от COVID-19, докато данните за 2020 г. са изцяло засегнати от нея.
 —
 За въпросния малайзийски производител са налични одитирани отчети, придружени от обяснителни бележки и одитен доклад, и данните могат да бъдат разграничени по бизнес сегмент, докато данните в базата данни на D&B могат да надхвърлят разглеждания продукт или съответния бизнес сегмент. Поради това финансовите данни от базата данни на D&B са по-малко надеждни.
 —
 CCCME оспори твърдението, че цените на вноса на ключови производствени фактори в Малайзия не са представителни. По-специално обемите на вноса на телове от легирани стомани в Малайзия (по код по ХС 722790) са по-високи от комбинираните обеми на вноса по същия код по ХС в Бразилия и Русия, включително вноса от Китай и държавите, които не са членки на СТО. Средната цена на вноса в Малайзия без вноса от Китай и държавите, които не са членки на СТО, е подобна на цената на вноса в Турция. Тъй като цените на вноса в Турция не следва да се считат за засегнати от нарушения (тъй като няма внос от Китай или държави, които не са членки на СТО), следва, че цената на вноса в Малайзия също не може да се счита за засегната от нарушения или за непредставителна.
 (235)
 Комисията установи, че вносът за Малайзия по код по ХС 722790 от незасегнати от нарушения източници (т.е. източници, различни от Китай и държави, които не са членки на СТО) е по-нисък от обемите на вноса за други потенциални представителни държави и се счита за по-малко надежден по отношение на цените. Така, противно на твърдението на CCCME, вносът по код по ХС 722790 за Тайланд възлиза на около 187 000 тона и следователно е почти дванадесет пъти по-висок от обемите на вноса за Малайзия, които възлизат на 16 000 тона.
 (236)
 Освен това Комисията не откри нито едно дружество в Малайзия, което да разполага с финансови данни за 2019 г. Що се отнася до Chin Well Fasteners Co. Sdn. Bhd., предложено от заинтересованите страни, годишният доклад на неговото холдингово дружество (Chin Well Holdings Berhad) наистина е достъпен на уебсайта на дружеството. В годишния доклад обаче са включени отчетите за финансовото състояние на групата и на холдинга към 30 юни 2020 г. (56)